25/08/2015 | Administración LocalMunicipal
Vimianzo
Anuncio

A Xunta de Goberno Local, na sesión ordinaria celebrada o 17 de agosto de 2015 acordou o seguinte en relación á licitación do contrato de servizos da escola de teatro do Concello de Vimianzo. “ASUNTO: MODIFICACIÓN DA CLÁUSULA 16.4 DO PREGO DE CLÁUSULAS ADMINISTRATIVAS PARTICULARES E CORRECCIÓN DE ERROS NO PREGO DE CLÁUSULAS ADMINISTRATIVAS PARTICULARES E PRESCRICIÓNS TÉCNICAS PARA A PRESTACIÓN DO SERVIZO DE ESCOLA DE TEATRO DO CONCELLO DE VIMIANZO. Por acordo da Xunta de Goberno Local de data 3 de agosto de 2015 aprobouse o prego de cláusulas administrativas particulares e o prego de prescricións técnicas de data 30/07/2015, que rexerá a contratación do “Servizo de escola de teatro do Concello de Vimianzo”, por procedemento aberto e varios criterios de adxudicación, cun orzamento de licitación de 13.300,00 €, IVE incluído; e un valor estimado de 16.487,50 € (incluída a prórroga) e unha duración inicial de un ano e sete meses (de outubro de 2015 a maio de 2017) prorrogable por unha tempada máis (de outubro de 2017 ata maio de 2018). O anuncio de licitación foi publicado no BOP nº 150 do 10 de agosto de 2015. Na data de hoxe, a técnica de cultura, Dª. Nieves Lema Vilariño, emite informe, que se transcribe literalmente: >>Patricia Helen Sabell Nieto Marquez, técnica de cultura do Concello de Vimianzo. INFORMO: Que revisados os pregos publicados de prescricións técnicas para a contratación das escolas de arte e panillo, teatro e música e arte localicei erros de transcrición respecto a proposta prego que remitira o 23 de xuño de 2015 e que deberían corrixirse para que a empresa adxudicataria cumpra eses requisitos necesarios para a programación anual. (.) - Prego de prescricións técnicas para a contratación mediante procedemento aberto da prestación do servizo da escola de teatro do concello de Vimianzo:  Punto 5 no apartado de que a empresa adxudicataria está obrigada os últimos catro puntos deben de ser suprimidos por:  “Coordinar aos monitores para que propoñan e realicen as montaxes dos espectáculo por grupos e a súa estrea de fin de curso.  Periodizar e distribuír os horarios das estreas de fin de curso de mutuo acordo co responsable técnico municipal.  Coordinar aos monitores da escola de teatro para que organicen unha comparsa de Entroido que se presentará o día que o concello organice o concurso de comparsas”>> Tamén se detectou un erro de transcrición no anexo IV do prego de cláusulas administrativas particulares. Ao abeiro do disposto no artigo 105.2 da Lei 30/1992, do Réxime Xurídico das Administracións Públicas e do Procedemento Administrativo Común (LRX-PAC), “as administracións públicas poderán rectificar, de oficio ou a instancia dos interesados, os erros materiais, de feito ou aritméticos existentes nos seus actos.” Por outra banda, considerase conveniente modificar a cláusula 16.4 do prego de cláusulas administrativas particulares, de xeito que se esixa unha puntuación mínima a obter nos criterios subxectivos (sobre B) e se modifica a fórmula para a valoración da oferta económica, quedando a citada cláusula redactada como segue: “16.4 Criterios de valoración: Os criterios para a adxudicación do concurso son os seguintes: a) Melloras ofertadas: ata un máximo de 4 puntos. A valoración realizarase conforme ao seguinte desglose: a.1) Aportación de material: ata 1 punto. A valoración realizarase por tramos, de forma automática. - 0,50% do importe do contrato: 0,20 puntos - 1,00% do importe do contrato: 0,40 puntos - 1,50% do importe do contrato: 0,60 puntos - 2,00% do importe do contrato: 0,80 puntos - 2,50% do importe do contrato: 1 punto a.2) Colaboración co concello nas seguintes actividades da escola de teatro: ata un máximo de 3 puntos. A valoración realizarase pola mesa de contratación. Deberá obterse unha puntuación mínima de 1,5 puntos para pasar á seguinte fase de valoración. b) Oferta económica: ata un máximo de 6 puntos. A efectos de avaliación deste criterio, segundo o modelo do anexo III que presentarán os licitadores, tomarase o importe total ofertado por hora (IVE excluído) por cada licitador, e vaorarase dacordo coa seguinte fórmula: of= baixa ofertada OM= 20% do orzamento de licitación, umbral da baixa temeraria A valoración dos criterios cuantificables de forma automática efectuarase sempre con posterioridade á de aqueles cuxa cuantificación dependa dun xuízo de valor.” Considerando a atribución concedida ao alcalde polo artigo 21.1 da Lei 7/85, de 2 de abril, Reguladora das Bases de Réxime Local (LBRL). Considerando o disposto en canto á delegación de competencias nos artigos 23.2, b) da LBRL, e 53.2 do Real Decreto 2568/1986, de 28 de novembro, que aproba o regulamento de organización, funcionamento e réxime xurídico das entidades locais; e na Resolución da alcaldía núm.785/2015, do día 13/06/2015, de delegación de atribucións na Xunta de Goberno Local. Visto canto antecede esta Alcaldía realiza a seguinte, PROPOSTA: Primeiro.- Modificar a cláusula 16.4 do prego de cláusulas administrativas particulares, quedando redactada como se describe: “16.4 Criterios de valoración: Os criterios para a adxudicación do concurso son os seguintes: c) Melloras ofertadas: ata un máximo de 4 puntos. A valoración realizarase conforme ao seguinte desglose: a.1) Aportación de material: ata 1 punto. A valoración realizarase por tramos, de forma automática. - 0,50% do importe do contrato: 0,20 puntos - 1,00% do importe do contrato: 0,40 puntos - 1,50% do importe do contrato: 0,60 puntos - 2,00% do importe do contrato: 0,80 puntos - 2,50% do importe do contrato: 1 punto a.2) Colaboración co concello nas seguintes actividades da escola de teatro: ata un máximo de 3 puntos. A valoración realizarase pola mesa de contratación. Deberá obterse unha puntuación mínima de 1,5 puntos para pasar á seguinte fase de valoración. d) Oferta económica: ata un máximo de 6 puntos. A efectos de avaliación deste criterio, segundo o modelo do anexo III que presentarán os licitadores, tomarase o importe total ofertado por hora (IVE excluído) por cada licitador, e vaorarase dacordo coa seguinte fórmula: of= baixa ofertada OM= 20% do orzamento de licitación, umbral da baixa temeraria A valoración dos criterios cuantificables de forma automática efectuarase sempre con posterioridade á de aqueles cuxa cuantificación dependa dun xuízo de valor.” Segundo.- Corrixir o seguinte erro detectado no anexo IV do prego de cláusulas administrativas particulares, de xeito que onde di: “Anexo IV: modelo de proposta de colaboración no verán”; Debe dicir: “Anexo IV: melloras en colaboración co concello nas seguintes actividades da escola de teatro” Terceiro.- Corrixir os seguintes erros detectados nos pregos de prescricións técnicas, de xeito que na cláusula quinta se suprimen os catro últimos apartados e substitúense polos marcados en negriña, quedando a redacción da cláusula quinta como se describe: 5. REQUISITOS DE COORDINACIÓN TÉCNICA A CUMPRIR POLO CONCELLO E POLA EMPRESA ADXUDICATARIA. CONDICIÓNS XERAIS O Concello de Vimianzo nomeará un técnico/a como dirección técnica municipal en relación co prestador dos servizos. A función deste técnico/a, en consonancia coa estrutura, funcionamento e organigrama dos servizos, serán as seguintes:  Coordinar o persoal municipal co persoal da empresa contratante cando a nivel técnico sexa pertinente.  Inspeccionar e avaliar desde a perspectiva técnica o servizo prestado polos medios que se estimen oportunos.  Informar dos plans de traballo técnicos propostos pola empresa (planificacións, proxectos: obxectivos, tarefas…) ao alcalde ou concelleiro/a responsable dos servizos.  Mediar naquelas situacións de conflito que puideran xurdir con destinatarios ou grupos obxecto de intervención.  Determinar as directrices ou premisas da organización co alcalde (reunións periódicas, supervisión, eta) e xestión do servizo.  Expedir informes sobre as melloras que se propoñan, e outros que se lle requiran. A empresa adxudicataria estará obrigada dende o punto de vista técnico e da mellor coordinación a nomear como mínimo un/unha coordinador/a que terá as seguintes funcións:  Supervisar o funcionamento e execución dos servizos e actividades con carácter periódico (establecendo a temporalidade segundo pautas do departamento municipal).  Elaborar e presentar ao responsable técnico municipal un informe mensual da actividade no que conste o control de asistencia dos alumnos/as á actividade e un parte de incidencias se as houbese durante dito período (ANEXO 2). Xunto con este informe deberán achegar a listaxe de asistencia a a actividades. Este informe deberá ser presentado antes do día 8 do mes seguinte.  Elaborar e presentar unha memoria final ao remate de cada actividade (ANEXO 3).  Realizar un inventario, do material que utilizarán os monitores ou docentes de cada actividade, antes do inicio da actividade e ao finalizar esta. Valorar co técnico municipal o material necesario para as diferentes actividades, antes de adquirilo.  Colaborar co concello na recollida de datos e outros traballos indispensables para o bo funcionamento das actividades.  Coordinar aos monitores para que propoñan e realicen as montaxes dos espectáculo por grupos e a súa estrea de fin de curso.  Periodizar e distribuír os horarios das estreas de fin de curso de mutuo acordo co responsable técnico municipal.  Coordinar aos monitores da escola de teatro para que organicen unha comparsa de Entroido que se presentará o día que o concello organice o concurso de comparsas. Cuarto.- Publicar este acordo no Boletín Oficial da Provincia así como no Perfil do Contratante do órgano de contratación, e o prego de prescricións técnicas corrixido no dito Perfil. Quinto.- O prazo de presentación de ofertas, que remata o 25 de agosto de 2015, amplíase en cinco días naturais a contar dende o seguinte á publicación do anuncio de corrección de erros no BOP.” Vimianzo, a 20 de agosto de 2015 O alcalde Manuel Antelo Pazos